Frank Cottrell-Boyce

Frank Cottrell Boyce (født 1959) er en britisk manusforfatter, romanforfatter og tidvis også skuespiller. Han er kjent for sine barnebøker og for sitt samarbeid med regissøren Michael Winterbottom. Han var også manuskriftforfatter av åpningsseremonien for Sommer-OL 2012 i London, og har skrevet oppfølgere til Ian Flemings barnebok Chitty Chitty Bang Bang: The Magical Car.Rustin, Susanna: «A life in writing: Frank Cottrell Boyce». The Guardian 26. oktober 2012.

Han har vært manusforfatter for serien Coronation Street. Etter at han ble kjent med Winterbottom samarbeidet de to om Forget About Me. Samarbeidet var vellykket, og Winterbottom lagde ytterligere seks filmer basert på manus av Boyce: Butterfly Kiss, Welcome to Sarajevo, The Claim, 24 Hour Party People, Code 46 og A Cock and Bull Story. Sistnevnte film er ifølge Boyce den siste de samarbeidet om, og han ble kreditert under pseudonymet Martin Hardy.

Andre regissører han har samarbeidet med er Danny Boyle, Alex Cox og Annad Tucker.

Han har også skrevet romaner for barn, og i 2004 vant han Carnegie Medal in Literature for debutromanen Millioner (Millions), som er basert for hans eget manus til filmen ved samme navn. Hans andre roman, Skjulte motiver (Framed) var nominert til prisene Whitbread Book of the Year og Carnegie Medal.

 Bibliografi 
 Millions (2004)
 Framed (2005)
 Cosmic (2008)
 Desirable (2008)
 The Unforgotten Coat (2011)Walker Books. ISBN 978-1-4063-3385-5
 Chitty Chitty Bang Bang Flies Again (2011)Chitty Chitty Bang Bang Flies Again, Macmillan Children's Books ISBN 978-0-230-75773-8
 Chitty Chitty Bang Bang and the Race Against Time (2012)
 Chitty Chitty Bang Bang Over the Moon (2013)

 Referanser 

 Eksterne lenker 
 Forfatterens blogg, april-mai 2007

 Intervju med Frank Cottrell Boyce, Writeaway.org
 Intervju med Frank Cottrell Boyce, Mother Daughter Book Club.com

Kategori:Britiske forfattere
Kategori:Personer fra distriktet St. Helens
Kategori:Carnegie Medal in Literature
Kategori:Fødsler i 1959